VERSENY SZABÁLYZAT

40. RÉZFÚVÓS és ÜTŐHANGSZERES TALÁLKOZÓ ÉS VERSENY

DEBRECEN – 2017. ÁPRILIS 8-10.

A Debreceni Egyetem Zeneművészeti Kar Rézfúvós és Ütőhangszeres tanszéke 2017. április 8-10. között 40. alkalommal rendezi meg a Rézfúvós és Ütőhangszeres Találkozót és Versenyt. A **trombita,** **kürt, harsona, tuba, ütőhangszer** előválogatós és kétfordulós versenyre nevezhetnek bármely ország ifjú zenészei:

- 2001 – 1995 született középiskola tanulók

- magyarországi és külföldi felsőoktatási intézményekben BA képzésben résztvevő nappali vagy levelező tagozatos hallgatók korhatár megkötés nélkül

- osztatlan tanári mesterképzésben résztvevő hallgatók korhatár megkötés nélkül

- tanári mesterképzésben résztvevő nappali vagy levelező tagozatos hallgatók korhatár megkötés nélkül

**Nevezési díj**: 13.000,- HUF

**Jelentkezési határidő: 2017. március 15.**

**ÁLTALÁNOS TUDNIVALÓK:**

A verseny két kategóriában zajlik: (magasabb kategóriába a jelentkezés megengedett)

1. kategória: középiskolai tanulók, BA és OT 1. évfolyamos hallgatók
2. kategória: BA 2-3. évfolyam, OT 2-4 évfolyam, valamint tanári mesterképzéses hallgatók

Valamennyi forduló nyilvános.

A szereplések sorrendje névsorban történik, melynek induló betűjét egy előzetes sorsolás dönti el, a kialakult sorrend a verseny egész folyamán érvényben marad.

A verseny első fordulója az intézményekben történő helyi válogató. A jelentkezési lapon tanári aláírás szükséges a helyi válogatón történő részvétel igazolására.

A második és harmadik országos forduló nem kiesős rendszerű, mégis a zsűrinek lehetősége van a továbbjutók számának meghatározására. A zsűri az országos fordulókban 1-20 között ad pontszámot a versenyzőknek. A továbbjutott versenyzők listáját névsorban hozzuk nyilvánosságra. A verseny eredményeként a zsűri első, második, és harmadik díjat, valamint különdíjat ad ki. A díjak megosztására pontegyenlőség, illetve kis pontkülönbség esetén lehetőség van.

A zsűri döntése ellen fellebbezni nem lehet!

A kategóriák győztesei a díjátadás előtt játszanak a Gála koncerten. Megosztott díj esetén a zsűri dönti el a fellépő személyét.

A nevezési díj minden kategóriában tartalmazza a szakmai programok, hangversenyek árát, de szállást és étkezési költséget nem.

Szállásigényléshez minden esetben igénylőlap kitöltése szükséges, a határidőn kívül érkező szállásigényléseket nem tudjuk teljesíteni!

A verseny anyagát, illetve az aktuális eseményeket 2016. október 15.-tól olvashatják honlapunkon, illetve a jelentkezési és szállásigénylő lapokat 2017. februártól innen tölthetik le:

[www.music.unideb.hu](http://www.music.unideb.hu)

A jelentkezési laphoz az alábbi mellékleteket kérjük csatolni:

- iskolalátogatási igazolás, amennyiben a jelentkező nem hallgató a zenei képesítés másolata

- személyi igazolvány / útlevél másolata

- a jelentkezési díj befizetését igazoló utalvány másolata

*A nevezési díjat nem áll módunkban visszatéríteni.*

A versenyző hozhatja saját zongorakísérőjét, de ebben az esetben a kísérő összes költségét vállalnia kell. Aki nem hoz kísérőt magával a jelentkezési lapon kérheti a verseny hivatalos kísérőinek segítségét.

Kapcsolat: rezesverseny@freemail.hu

 brass@music.unideb.hu

Debrecen, 2016. május 1.

Támogatók:

Nemzeti Tehetségprogram

Debreceni Egyetem

Debreceni Egyetem Zeneművészeti Kar

A jövő művészetéért alapítvány

Conservatory alapítvány